**Pravidlá súťaže 04-2024**

**Pravidlá súťaže**

Prečítajte si podrobné pravidlá súťaže, ktorá prebieha na našej klinike v Bratislava.

**1. Základné informácie**

1.1 Organizátorom súťaže je spoločnosť SK Dental Bratislava, s.r.o, IČO: 53707478, so sídlom Halenárska 18A, 917 01, Trnava, SR, spoločnosť zapísaná v obchodnom registri vedenom Okresným súdom Trnava, vložka číslo 48990/T (ďalej len „organizátor“).

1.2 Názov súťaže je **„Zanechaj recenziu a vyhraj“** (ďalej aj ako „súťaž“).

1.3 Súťaž sa koná v období od **09. 04. 2024 do 31. 05. 2024.**

1.4 Súťaž nie je žiadnym spôsobom sponzorovaná, odobrená ani riadená spoločnosťou Meta, a nemá s ňou žiaden vzťah. Meta nemá voči súťažiacemu žiadne záväzky.

**2. Súťažiaci**

2.1 Súťažiacim sa stáva fyzická osoba s trvalým, dlhodobým alebo prechodným bydliskom na území Slovenskej republiky, ktorá sa zapojí do súťaže na klinike a v termíne od **09. 04. 2024** do **31. 05. 2024** a to tak že:

Po ukončení zákroku na našej klinike zanechá hodnotenie na google alebo na sociálnej sieti facebook

Splnením týchto podmienok sa súťažiaci zapojí do súťaže.

2.2 Súťaže sa môžu zúčastniť iba osoby staršie ako 18 rokov.

2.3 Zo súťaže sú vylúčení zamestnanci organizátora a im blízke osoby v zmysle ustanovenia § 116 zákona č. 40/1964 Zb. Občiansky zákonník v znení neskorších predpisov.

2.4 Vyhlásenie súťaže bude zverejnené na facebook stránke a to dňa **02. 06. 2024.**

**3. Pravidlá súťaže**

3.1 Každý súťažiaci môže pridať hodnotenie **iba jedenkrát**. Každý súťažný komentár bude do výberu výhercov zaradený iba raz.

3.2 Organizátor si vyhradzuje právo vylúčiť zo súťaže príspevky, ktoré:

* zjavne nemajú nijakú súvislosť so súťažou,

• obsahujú vulgárny obsah, ktorý je v rozpore so všeobecne akceptovateľnou spoločenskou morálkou a etikou,

* obsahujú vyhrážanie a/alebo iné podobné slovné útoky vrátane klamlivých informácií o inej osobe,
* podnecujú k nenávisti na základe pohlavia, rasy, farby pleti, jazyka, viery a náboženstva, politického či iného zmýšľania, národného alebo sociálneho pôvodu, príslušnosti k národnosti alebo k etnickej skupine,
* propagujú návykové látky alebo zľahčujú následky ich užívania,
* ohrozujú fyzický, psychický a/alebo morálny vývin maloletých,
* navádzajú iné osoby na nemorálne konanie alebo na konanie, ktoré je v rozpore so všeobecne záväznými právnymi predpismi platnými v Slovenskej republike,
* sú v rozpore s týmito pravidlami a/alebo so všeobecne záväznými právnymi predpismi platnými v Slovenskej republike,
* organizátor posúdi ako nevhodné na zverejnenie.

3.3 Výherca súťaže bude vybraný spomedzi všetkých súťažiacich zapojených do súťaže.

1. **Vyhlásenie výhercu a odovzdávanie výhry**

4.1 Vyhrá jedna osoba na klinike v Bratislave, ktorá splní podmienky a bude vybraná spomedzi všetkých súťažiacich zapojených do súťaže. Výherca získa 1 x darčekový balíček SK Dental Clinic.

4.2 Organizátor bude vyberať výhercu dňa 2.06.2024. Organizátor vykoná vyhlásenie výhercu zverejnením údajov výhercu v anonymizovanej forme na facebook stránke súčasne ho kontaktuje prostredníctvom súkromnej správy na jeho osobný profil.

4.3 Výherca nie je oprávnený postúpiť cenu inej osobe; tým však nie je obmedzené jeho oprávnenie výhru darovať potom, ako ju nadobudne.

4.4 Doručenie výhry sa bude realizovať prostredníctvom slovenskej pošty.

**5. Ostatné podmienky súťaže**

5.1 Súťažiaci nie sú oprávnení požadovať namiesto výhry finančné či akékoľvek iné plnenie a nemajú nárok na akékoľvek iné plnenia zo strany organizátora, než sú uvedené v týchto pravidlách.

5.2 O akýchkoľvek reklamáciách či námietkach rozhoduje s konečnou platnosťou organizátor. Organizátor si vyhradzuje právo bez náhrady súťaž skrátiť, odložiť, prerušiť alebo zrušiť či jednostranne zmeniť alebo doplniť jej pravidlá po celú dobu jej trvania, a to tak, že zmenu vyhlási organizátor na webovej stránke www.skdental.sk, kde sú k dispozícii platné a úplné pravidlá. Z technických dôvodov je organizátor oprávnený zmeniť spôsob určenia výhercov alebo zmeniť stanovené výhry za iné, rovnako hodnotné.

5.3 Organizátor je oprávnený kontrolovať všetky podmienky pre účasť v súťaži a v prípade sporu posúdiť a s konečnou platnosťou rozhodnúť o akejkoľvek otázke spojenej so súťažou. Organizátor si vyhradzuje právo vyradiť súťažiaceho zo súťaže alebo súťažiacemu neodovzdať výhru, a to v prípade porušenia pravidiel súťaže uvedené v bode č. **3 Pravidlá súťaže**.

**6. Vyhlásenie súťažiaceho a súhlas so spracovaním osobných údajov**

6.1 Účasťou v súťaži súťažiaci dobrovoľne udeľuje organizátorovi (prevádzkovateľovi v zmysle zákona o ochrane osobných údajov) súhlas so spracovaním svojich osobných údajov, ktoré organizátorovi poskytol počas trvania súťaže, ako aj v súvislosti s prípadným odovzdaním cien na účely zaradenia do súťaže, jej vyhodnotenia a doručenia výhry. Súťažiaci má právo požadovať od prevádzkovateľa prístup k osobným údajom týkajúcich sa dotknutej osoby, právo na opravu osobných údajov, právo na vymazanie osobných údajov a právo na obmedzenie spracúvania osobných údajov, právo namietať spracúvanie osobných údajov, ako aj právo na prenosnosť osobných údajov.

6.2. Organizátor uchováva osobné údaje výhercu v rozsahu a na dobu potrebnú na doručenie výhry, nie však dlhšie ako 2 mesiace.

6.3 Organizátor poskytne osobné údaje sprostredkovateľom povereným správou svojej facebookovej stránky.

6.4 Tento súhlas so spracovaním osobných údajov je dobrovoľný. Odvolanie súhlasu počas trvania súťaže je účinné okamihom jeho doručenia organizátorovi a má za následok vylúčenie súťažiaceho zo súťaže.

**7. Platnosť pravidiel**

7.1 Tieto pravidlá sú platné od 09. 04. 2024, tzn. odo dňa začiatku súťaže.

V Trnave, dňa 09. 04. 2024 SK Dental Bratislava, s.r.o.